صوفيا روسى (Sophia Rossi) (22 سبتمبر 1977 -) ممثلة بورنوجرافية امريكية ، اسمها الحقيقى دارلين ديان ديرين (Darlene Diane Dearen) واسرتها من اصول إيطالية وأيرلندية . اتولدت صوفيا روسى يوم 22 سبتمبر 1977 فى مدينة لاس ڤيجاس فى ولاية نيڤادا الامريكية ، ولما وصلت لسن 15 سنة اشتغلت موديل عريان وزاد نشاطها فى المجال ده لما وصلت لسن 18 سنة وسافرت لولاية هاواى الامريكية وكمان سافرت لاوروبا و اليابان ، حتى الموديلات اللى كانت قدمتها فى اوروبا اتوصفت بأنها رومانسية جدا . بعد كده خدت فترة راحة واتجوزت وسافرت مع جوزها من مدينة لوس انجليس فى ولاية كاليفورنيا لمدينة سكوتسديل فى ولاية اريزونا وخلفت منه بنتين . فى سنة 2002 رجعت صوفيا روسى تشتغل موديل عريان فى مدينة لاس ڤيجاس فى ولاية نيڤادا ضمن الإتجاه العام لشغل الموديلات ، وظهرت فى الحملات الاعلانية لشركات Jack Daniels و Southern Comfort لبيع الخمور وشركة Harley Davidson للمتوسيكلات ، واشتغلت رقاصة مسرح مع مغنى الروك اند رول الأمريكى الشهير كيد روك (Kid Rock) . فى سنة 2003 اتطلقت صوفيا روسى من جوزها بعدما اتفقت معاه ان بناتهم يعيشوا معاها هى .